Ħaseb fit-tàl u tafa' għaqlu kollu Pittur magħruf biex jixħet fuq it-tila il-ħisieb li kellu f'moħifiu. Seraq il-lwien mill-warda, mill-vjola, mil-lelluxa . u ħelu ħelu tafit il-pinzell it-tila ntliet bid-dija u hemm dehret ix-xemx ħamra tittawwal minn bejn xi sħab tad-deh'b, minn bejn ix-xuxa ħadra tas-siġar, u fuq l-ilma ġieri tefgħet bħal għabra ta' rubini w ġawhar, In-nies ratu w istagħġbet : għaddew is-snin u hemm għadha tinġabar in-nies biex tara w tifli kif ġiet il-ħajja b'dik id-daħka tagħha minn daġxejn ta' pinzell fuq tila smajra. Kien qrib inżul ix-xemx, u mill-quċċata tal-Wardija ħarist ħarsa ma' dwari. Kien hemm fis-sema, sajfi bħal raxx irqiq jittajjar ta' deh'b maħlul u ta' topazi mfarrka, u djar u raba' w siġar kollox imħeġġeġ taħt il-bewsa ħamra tax-xemx kbira w ħanina: fuq il-baħar f'rogħida ta' ferħ u mħabba mifruxa triq sa fejn twassal il-ħarsa miżgħuda b'ward tan-nar jilgħab mal-fewġa… Saħħritni d-dehra l dehra maħruba li minn fiin għal ieħor titbiddel taħt għajnejk u tgħaddi ħiemda minn lewn għal lewn, minn ġmiel għal ġmiel, minn sura għal sura, u dejjem ħelwa li tgħaxxqek, tisirqek, iżżommok' hemmekk imsaħħar, sa ma tfur minn qalbek mewġet il-hena fi tbissima w leħen. U lisibt: Oh kemm hu ċkejken il-kobor tal-bnedmin, u kemm hi fqira is-sengħa ta' min jaf iħalli ħsiebu maħżuż fuq xiber xkora l ngħożżu tajjeb it-tila fejn ta' pittur il-għaqal xeliet il-qawwa ta' sengħietu kollha biex pinġa nżul ta' xemx li qatt ma tinżel; ngħożżuha tajjeb, għax jekk iż-żmien itemmha, ma nafux jekk iż-żmien jatiniex oħra. Alla mhux hekk: minn dawk l-egħġubijiet jagħmel mija kull jum u mija jħassar.